## Odluka o osnivanju Nacionalnog povjerenstva za suzbijanje HIV/AIDS-a

### NN 10/2003 (21.1.2003.), Odluka o osnivanju Nacionalnog povjerenstva za suzbijanje HIV/AIDS-a

# VLADA REPUBLIKE HRVATSKE

126

Na
temelju članka 23. stavka 1. Zakona o Vladi Republike Hrvatske (»Narodne
novine«, br. 101/98, 15/2000 i 117/2001), Vlada Republike Hrvatske je na
sjednici održanoj 16. siječnja 2003. godine donijela

## ODLUKU

### o osnivanju Nacionalnog povjerenstva za suzbijanje HIV/AIDS-a

I.

Osniva
se Nacionalno povjerenstvo za suzbijanje HIV/AIDS-a (u daljnjem tekstu:
Povjerenstvo), radi koordinacije nacionalnih i međunarodnih aktivnosti vezanih
uz problematiku širenja HIV/AIDS infekcije u Republici Hrvatskoj.

II.

Zadaća
Povjerenstva je da sustavno prati sva zdravstvena, etička, socijalna, pravna i
druga pitanja u vezi širenja HIV/AIDS infekcije, izrađuje preporuke, mišljenja
i izvješća o zdravstvenim, etičkim, socijalnim, pravnim i drugim pitanjima, te
daje smjernice za donošenje novih ili izmjene važećih propisa na ovom području.

Povjerenstvo:

– izrađuje
i predlaže programe, prati realizaciju programa i daje mišljenja na programe s
ovog područja;

– stručno
i financijski prati provođenje programa s ovog područja.

III.

Povjerenstvo
izrađuje Nacionalni program za suzbijanje HIV/AIDS infekcije, te prati i koordinira
njegovu provedbu.

Nacionalni
program iz stavka 1. ove točke, na prijedlog Povjerenstva, donosi Vlada
Republike Hrvatske.

IV.

Povjerenstvo
čine:

1.
potpredsjednik Vlade Republike Hrvatske, predsjednik Povjerenstva,

2.
ministar zdravstva, zamjenik predsjednika,

3.
voditelj Referentnog centra za AIDS Ministarstva zdravstva, zamjenik
predsjednika i

4. članovi:

–
Ministarstvo zdravstva (2 člana),

–
Ministarstvo pravosuđa, uprave i lokalne samouprave (1 član),

–
Ministarstvo rada i socijalne skrbi (1 član),

–
Ministarstvo prosvjete i športa (1 član),

–
Ministarstvo znanosti i tehnologije (1 član),

–
Ministarstvo turizma (1 član),

–
Ministarstvo unutarnjih poslova (1 član),

–
Ministarstvo obrane (1 član),

– Državni
zavod za zaštitu obitelji, materinstva i mladeži (1 član),

– Ured
za ljudska prava (1 član),

– Ured
za suzbijanje zlouporabe opojnih droga (1 član),

–
Hrvatski zavod za javno zdravstvo (1 član),

–
Hrvatski zavod za transfuzijsku medicinu (1 član),

– Hrvatski zavod za zdravstveno osiguranje (1 član),

– Stomatološki fakultet (1 član),

– Hrvatski Crveni križ (1 član),

– Hrvatsko društvo medicinskih sestara (1 član),

– Hrvatsko društvo školske medicine (1 član),

– međunarodna organizacija koja se bavi problematikom
zdravstva na području Republike Hrvatske (1 član),

– nevladine udruge iz područja zdravstva (4 člana),

– mediji (1 član).

U rad Povjerenstva mogu se, prema potrebi, uključiti
i druge osobe, a o čemu odlučuje Povjerenstvo.

Vlada Republike Hrvatske, na temelju prijedloga
resornih tijela i institucija, donijet će rješenje o imenovanju osoba iz stav­ka
1. ove točke.

V.

Stručne i administrativne poslove za Povjerenstvo
obavljat će Ministarstvo zdravstva.

Sredstva za rad Povjerenstva osigurat će se iz
sredstava državnog proračuna Republike Hrvatske na poziciji Ministarstva
zdravstva.

VI.

Povjerenstvo donosi poslovnik kojim se uređuje
organizacija i način rada Povjerenstva.

VII.

Povjerenstvo je obvezno o svom radu, pisanim putem,
iz­vješ­ćivati Vladu Republike Hrvatske najmanje jedanput godiš­nje.

Povjerenstvo donosi plan svoga rada kojim se utvrđuju
i nositelji pojedinih zadataka.

VIII.

Ova Odluka stupa na snagu danom donošenja, a objavit će
se u »Narodnim novinama«.

Klasa: 022-03/02-02/54
Urbroj: 5030104-03-1
Zagreb, 16. siječnja 2003.

Predsjednik
**Ivica Račan,** v. r.

Odluka, NN 10/2003-126